Telemarkingen var på utgående avtale i Odd, og sto dermed fritt til å signere for en ny klubb fra 1. juli. Viljar fullfører sesongen i Odd og slutter seg til Strømsgodset i januar.

- Viljar Myhra er en keeper vi har fulgt i flere år og vi har jobbet lenge med å få ham på plass. Jeg kan bekrefte at vi nå er enige om en avtale fra 1. januar 2019. Viljar er en svært spennende keeper med stort potensial og ferdigheter som passer i vår spillestil. Vi ser frem til at han blir en del av Godset fra neste sesong, sier sportssjef Jostein Flo.

Viljar Myhra har spilt 14 A-lagskamper for Odds Ballklubb. Den 194 centimeter høye sisteskansen står med to kamper for det norske U21-landslaget og beskrives av mange som en av landets mest lovende keepere.

Vi ønsker Viljar Røsholt Myhra hjertelig velkommen til Strømsgodset!